als_Latn dik_Latn sag_Latn
Kaçamak me këpurdha të pjekura
Përgatisni këtë recetë të shijshme dhe shtoni shije tryezës tuaj. Ju bëftë mirë!
Politiko
E Enjte, 22 Janar 2015 | 06:50
0 Komente.
Përbërsit (rreth 4 porcione):
0.5 kg këpurdha, të coptuara në gjysmë ose feta
2 lugë gjelle vaj ulliri
1 lugë gjelle uthul balsamike
1 lugë gjelle hudhër e grirë imët
Kripë dhe piper i zi sipas shijës
¼ gotë majdanoz
Për Kaçamakun nevojiten:
2 gota qumësht
1 ½ gota ujë
½ luge e çajit kripë
¾ gotë miell i misrit për kaçamak
2 lugë gjelle gjalpë
¾ gotë djath parmesan i grirë në rende
Gatimi
Furrën e parangrohim në 200 grade C. I vendosim këpurdhat e pastruara në një tavë dhe i përziejmë me vajin e ullirit, uthullën balsamike, hudhrën e grirë, kripën dhe piperin. Këpurdhat i pjekim në furrë për 15-20 minuta ose derisa të zbuten. I përziejmë një ose dy herë gjatë pjekjes. Pas pjekjem e shtojmw majdanozin sipas deshires.
Në ndërkohë e përgatisim kaçamakun sipas recetës tuaj apo si udhëzim mund të përdorni recetën në vazhdim.
Në një tenxhere vendosim qumshtin, ujin, kripën dhe e lëmë të marrë valë në zjarr të avashëm. Pasi masa merr valë e shtojmë miellin e kaçamakut dhe përziejmë mirë që të mos formohen kokrriza. E ulim zjarrin dhe e përziejmë masën mirë çdo 5 minuta derisa masa të bëhet e njëtrajtshme pas rreth 30 minutash zierje. E largojmë tenxherën nga zjarri dhe shtojmë gjalpin dhe parmezanin.
Shtojmë këpurdhat e pjekura sipër kaçamakut nëpër enë për servim. Gjella rekomandohet të shërbehet e nxehte.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn knc_Latn als_Latn als_Latn als_Latn nob_Latn als_Latn als_Latn als_Latn als_Latn als_Latn als_Latn